CELEX: 32007R0376
Language: mt
Date: 2007-03-30 00:00:00
Title: Regolament tal-Kummissjoni (KE) Nru 376/2007 tat- 30 ta' Marzu 2007 li jemenda r-Regolament (KE) Nru 2042/2003 dwar il-kapaċità kontinwa li jintużaw fl-ajru ta' inġenji tal-ajru u prodotti, partijiet u tagħmir ajrunawtiku, u dwar l-approvazzjoni ta' organizzazzjonijiet u persunal involut f'dan ix-xogħol Test b'rilevanza għaż-ŻEE

17.12.2008         MT             Il-Ġurnal Uffiċjali ta’ l-Unjoni Ewropea                          923

32007R0376

L 94/18                        IL-ĠURNAL UFFIĊJALI TA’ L-UNJONI EWROPEA                         4.4.2007

                  REGOLAMENT TAL-KUMMISSJONI (KE) Nru 376/2007

                                        tat-30 ta’ Marzu 2007

    li jemenda r-Regolament (KE) Nru 2042/2003 dwar il-kapaċità kontinwa li jintużaw fl-
          ajru ta' inġenji tal-ajru u prodotti, partijiet u tagħmir ajrunawtiku, u dwar l-
             approvazzjoni ta' organizzazzjonijiet u persunal involut f'dan ix-xogħol

                                     (Test b'relevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament (KE) Nru 1592/2002 tal-Parlament Ewropew u tal-Kunsill
tal-15 ta' Lulju 2002 dwar regoli komuni fil-kamp tal-avjazzjoni ċivili u li jistabbilixxi
Aġenzija Ewropea tas-Sigurtà tal-Avjazzjoni Ewropea1 u b'mod partikolari l-Artikoli 5 u 6
tiegħu,

Billi:

(1)       Sat-28 ta' Marzu 2007, f'perjodu ta' tranżizzjoni li matulu l-Istati Membri kienu
          responsabbli bis-sħiħ għall-aspetti kollha relatati mal-ħruġ ta' permessi tat-titjir, ir-
          Regolament (KE) Nru 2042/20032 ma kienx japplika għall-inġenji tal-ajru li kienu qed
          jittajru skont permess tali, u l-manutenzjoni ta’ dawk l-inġenji tal-ajru għaldaqstant
          kienet qed issir skont ir-regoli nazzjonali applikabbli;

(2)       Minħabba n-natura tal-permessi tat-titjir li jinħarġu fuq bażi ta' każ b'każ għal inġenji
          tal-ajru li ma jistgħux jikkonformaw mar-regoli għall-ħruġ taċ-ċertifkati ta'
          ajrunavigabbiltà għal raġunijiet varji, huwa impossibbli li jiġu stabbiliti regoli ġenerali
          għall-manutenzjoni ta' dawk l-inġenji tal-ajru. Minflok id-dispożizzjonijiet applikabbli
          dwar il-manutenzjoni għandhom jitfissru fil-kundizzjonijiet tat-titjir approvati għall-
          każ partikolari;

(3)       Jeħtieġ li tkun komplementata l-adozzjoni tar-rekwiżiti l-ġodda u l-proċeduri
          amministrattivi tar-Regolament tal-Kummissjoni (KE) Nru 1702/2003 tal-

1
          ĠU L 240, 7.9.2002, p.1. Ir-Regolament kif emendat l-aħħar bir-Regolament tal-Kummissjoni (KE)
          Nru 1701/2003 (ĠU L 243, 27.9.2003, p. 5).
2
          ĠU L 315, 28,11,2003, p. 1. Ir-Regolament kif emendat bir-Regolament (KE) Nru 707/2006 (ĠU L
          122, 9.5.2006, p. 17).
 ---pagebreak--- 924            MT              Il-Ġurnal Uffiċjali ta’ l-Unjoni Ewropea                    17.12.2008

      24 ta' Settembru 2003, li jistabbilixxi regoli ta' implimentazzjoni biex inġenji tal-ajru,
      prodotti, partijiet u tagħmir relatat jiġu ċertifikati bħala tajbin għall-ajru u li ma
      jagħmlux ħsara ambjentali kif ukoll għaċ-ċertifikazzjoni ta' organizzazzjonijiet relatati
      mad-disinn u l-produzzjoni tagħhom3, fir-rigward tal-ħruġ ta' permessi għat-titjir, bl-
      emenda tar-Regolament tal-Kummissjoni (KE) Nru 2042/2003, sabiex l-inġenji tal-
      ajru li joperaw taħt permess tat-titjir ikunu eżentati mill-applikazzjoni tar-Regolament
      u minflok jirreferu għad-dispożizzjonijiet tal-manutenzjoni li jinsabu fil-
      kundizzjonijiet tat-titjir assoċjati mal-permess tat-titjir;

(4)   Ir-Regolament tal-Kummissjoni (KE) Nru 2042/2003 għandu għalhekk jiġi emendat
      skont dan;

(5)   Il-miżuri provduti b'dan ir-Regolament huma bbażati fuq l-opinjoni maħruġa mill-
      Aġenzija Ewropea tas-Sigurta fl-Avjazzjoni 4 skont l-Artikoli 12(2)(b) u 14(1) tar-
      Regolament (KE) Nru 1592/2002;

(6)   Il-miżuri previsti f'dan ir-Regolament huma skont l-opinjoni tal-Kumitat imsemmi fl-
      Artikolu 54(3) tar-Regolament (KE) Nru 1592/2002,

ADOTTAT DAN IR-REGOLAMENT:

                                            Artikolu 1

Fir-Regolament tal-Kummissjoni (KE) Nru 2042/2003, l-Artikolu 3(3) għandu jinbidel b’dan
li ġej:

        “3. B'deroga mill-paragrafu (1), l-issuktar tal-ajrunavigabbiltà ta' inġenji tal-ajru li
        għandhom permess għat-titjir għandhom jiġu żgurati abbażi ta' arranġamenti speċifiċi
        dwar l-isskutar tal-ajrunavigabbiltà kif inhu mfisser fil-permess għat-titjir maħruġ
        skont    fl-Anness     (il-Parti 21)  għar-Regolament      tal-Kummissjoni        (KE)
        Nru 1702/2003.”

                                            Artikolu 2

Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal
Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

3
      ĠU L 243, 27.9.2003, p. 6. Ir-Regolament kif emendat l-aħħar bir-Regolament tal-Kummissjoni (KE)
      Nru 706/2006 (ĠU L 122, 9.5.2006, p. 16).
4
      Opinjoni 02-2007
 ---pagebreak--- 17.12.2008     MT           Il-Ġurnal Uffiċjali ta’ l-Unjoni Ewropea   925

Magħmul fi Brussell, 30 ta’ Marzu 2007

                                            Għall-Kummissjoni
                                            Jacques BARROT
                                            Membru tal-Kummissjoni